**ԱՄՓՈՓԱԹԵՐԹ**

 **«ԱՆՀԱՏՈՒՅՑ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ և ՔԱՆԴՄԱՆ /ԱՊԱՄՈՆՏԱԺՄԱՆ/ ԱՇԽԱՏԱՆՔՆԵՐ ԿԱԶՄԱԿԵՐՊԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| Առաջարկության հեղինակը,գրության ամսաթիվը,գրության համարը | Առաջարկության բովանդակությունը | Եզրակացություն | Կատարված փոփոխությունը |
| 1 | 2 | 3 | 4 |
| 1.ՀՀ ֆինանսների նախարարության13.12.2018թվականի թիվ01/8-6/23112-18 գրություն | 1. Նորմատիվ իրավական ակտերի մասին օրենքի (այսուհետ՝ Օրենք)`

ա) 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:Օրենքի 2-րդ հոդվածի 1-ին մասի 2-րդ կետի համաձայն՝ **օրենսդրական ակտը** Հայաստանի Հանրապետության ժողովրդի կամ Ազգային ժողովի ընդունած նորմատիվ իրավական ակտն է` Սահմանադրություն, սահմանադրական օրենքներ և օրենքներ:Ելնելով վերոգրյալից՝ հայտնում ենք, որ Նախագծի նախաբանում անհրաժեշտ է հղում կատարել միայն օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: բ) 12-րդ հոդվածի 1-ին մասի համաձայն՝ նորմատիվ իրավական ակտն ունենում է վերնագիր, որը համապատասխանում է նորմատիվ իրավական ակտի բովանդակությանը:ՀՀ քաղաքացիական օրենսգրքի 439-րդ հոդվածի համաձայն՝ պայմանագիրը, որով կողմն իր պարտականությունների կատարման համար պետք է վճար **կամ այլ հանդի­պա­կան կատարում** ստանա, հատուցելի է:Նախագծի 2-րդ կետի համաձայն՝ համապատասխան շենք-շինությունների քանդման արդ­յունքում ձևավորվելիք շինանյութը **անհատույց** սեփականության իրավունքով հանձն­վում է Նախագծի հավելվածում նշված դպրոցական շենքերի կառուցման համար ընտրված շինա­րարական կազմակերպություններին, որպես սույն որոշման հավելվածում նշված դպրո­ցական շենքերի քանդման աշխատանքների (ներառյալ շենքերի հիմքերի) և շինարարական աղբի **տեղափոխման դիմաց փոխհատուցում**: Վերոշարադրյալից հետևում է, որ նշված շինանյութը ընտրված շինարարական կազ­մա­կերպություններին նախատեսվում է հանձնել ոչ թե անհատույց, այլ որոշակի հանդիպական կատարման դիմաց, այսինքն՝ այն հանդիսանում է հատուցելի գործարք: Ելնելով վերոգրյալից՝ հայտնում ենք, որ Նախագիծն անհրաժեշտ է խմբագրել և վերջինիս բովանդակությունն ու վերնագիրը համապատասխանեցնել միմյանց, ինչպես նաև ՀՀ քաղաքացիական օրենսգրքի կարգավորումներին:Բացի այդ, հայտնում ենք, որ ՀՀ քաղաքացիական օրենսգրքի կարգավորումներից հետևում է, որ մեկ ուրիշին անհատույց սեփականության իրավունքով գույք հանձնելը հանդիսանում է նվիրատվություն (ՀՀ քաղ. օր. 594-րդ հոդված), ուստի՝ մեկ ուրիշին անհատույց գույք հանձնելու դեպքում համապատասխան գործարքն անհրաժեշտ է ձևակերպել որպես նվիրատվության պայմանագիր:1. Նախագծի համարակալումը 3-րդ կետից հետո ենթակա է շտկման:
 | Ընդունվել է Ընդունվել է մասնակի։Նախագծի 2-րդ կետի համաձայն՝ շենք-շինությունների քանդման արդյունքում ձևավորվելիք շինանյութը սեփականության իրավունքով **անհատույց** հանձնվում է Նախագծի հավելվածում նշված դպրոցական շենքերի կառուցման համար ընտրված շինարարական կազմակերպություններին, ուստի Նախագծի վերնագիրն ու բովանդակությունը համապատասխանում են: Միաժամանակ հայտնում ենք, որ Կառավարությունն իր 2016 թվականի օգոստոսի 25-ի N 862-Ա որոշմամբ նախադեպային մոտեցում է որդեգրել նմանօրինակ որոշումների իրագործման հետ կապված:Ընդունվել է։ | Նախագծում կատարվել է համապատասխան փոփոխությունը:Նախագծի 2-րդ կետը խմբագրվել է և հանվել է «շինարարական աղբի տեղափոխման դիմաց փոխհատուցում տալու» վերաբերյալ դրույթը։Նախագծի համարակալումը շտկվել է։ |
| 2. ՀՀ կրթության և գիտության նախարարության 10.12.2018 թվականիթիվ 01/12.2/18903-18գրություն | Որոշման նախագծի վերաբերյալ առաջարկություններ և առարկություններ չկան: | Ընդունվել է ի գիտություն |  |
| 3. Քաղաքաշինության կոմիտեի 07.12. 2018 թվականի թիվ 01/14.1/6079-18գրություն | Որոշման նախագծի վերաբերյալ առաջարկություններ և առարկություններ չկան | Ընդունվել է ի գիտություն |  |
| 4. ՀՀ տնտեսական զարգացման և ներդրումների նախարարության պետական գույքի կառավարման կոմիտեի 18.12.2018թ 01/22.13/7523-18 գրություն | 1. Նախագծի 2-րդ կետով նախատեսվում է շենք-շինությունների քանդման արդյունքում առաջացած շինանյութը անհատույց սեփականության իրավունքով հանձնել որոշման հավելվածում նշված դպրոցների շենքերի կառուցման համար ընտրված շինարարական կազմակերպություններին՝ որպես որոշման հավելվածում նշված դպրոցների շենքերի քանդման աշխատանքների (ներառյալ շենքերի հիմքերի) և շինարարական աղբի տեղափոխման դիմաց փոխհատուցում։ Սակայն հաշվի առնելով, որ Նախագծով սահմանված չէ, թե ում միջոցների հաշվին են կատարվելու շինարարական աշխատանքները` առաջարկում եմ Նախագծում ներառել համապատասխան դրույթ։ 2. Նախագծի 3-րդ կետով հանձնարարվում է ՀՀ տնտեսական զարգացման և ներդրումների նախարարին լուծել որոշման հավելվածում ներառված պետական ոչ առևտրային կազմակերպությունների հետ կնքված անշարժ գույքի անհատույց օգտագործման պայմանագրերը, մինչդեռ պայմանագրերի կողմ է հանդիսացել ՀՀ կառավարությանն առընթեր պետական գույքի վարչությունը, որի իրավահաջորդն է Պետական գույքի կառավարման կոմիտեն։ Հայտնում եմ նաև, որ պայմանագրով սահմանված է դրա վաղաժամկետ լուծման կարգը, մասնավորապես՝ պայմանագրի գործողությունը կարող է դադարել ՀՀ կառավարության համապատասխան որոշմամբ կամ կողմերի համաձայնությամբ՝ երկու ամիս առաջ այդ մասին ծանուցելով մյուս կողմին, ինչը ձևակերպվում է նոտարական վավերացմամբ համաձայնագրով։Հաշվի առնելով վերոգրյալը՝ առաջարկվում էՆախագծի 3-րդ կետը շարադրել նոր խմբագրությամբ։3.Ելնելով այն հանգամանքից, որ Նախագծի 4-րդ կետի համաձայն մինչև որոշման հավելվածում նշված դպրոցների փոխարեն նոր դպրոցների կառուցման աշխատանքների ավարտը ՀՀ տարածքային կառավարման և զարգացման նախարարը պետք է ապահովի այդ դպրոցների աշակերտների հանրակրթական ծրագրերով բնականոն ուսուցման կազմակերպումը՝ առաջարկում եմ Նախագծի 4-րդ կետում «նախարարին» բառից հետո լրացնել «, ինչպեսնաև Հայաստանի Հանրապետության կրթության և գիտության նախարարին» բառերը։ | Ընդունվել է։Ընդունվել է մասնակիՀաշվի առնելով, որ պայմանագիրը վաղաժամկետ լուծվում է Կառավարության համապատասխան որոշմամբ, ինչը և առաջարկվում է սույն նախագծով։Ընդունվել է: | Կատարվել է համապատասխան փոփոխություն:Նախագծի 3-րդ կետում կատարվել է համապատասխան փոփոխությունԿատարվել է համապատասխան փոփոխություն: |
|  5. Երևանի քաղաքապետարանի13.12.2018թ թիվ01/07-89483 գրություն | Որոշման նախագծի վերաբերյալ առաջարկություններ և առարկություններ չկան | Ընդունվել է ի գիտություն |  |
| 6. ՀՀ արդարադատության նախարարության 28.12.2018թ. թիվ 01/631871-18 գրության | Որոշման նախագծի վերաբերյալ առաջարկություններ և առարկություններ չկան: | Ընդունվել է ի գիտություն |  |